Thisted FC har overrasket de fleste, og er kommet fantastisk fra start i deres første sæson i 1. division. Søndag formiddag var thyboerne placeret som nummer fire, men med tre point over HB Køge, der var dagens modstander på hjemmebane, kunne Joakim Mattssons tropper avancere til tredjepladsen. En sejr over Køge ville blive Thisted fjerde ud af syv mulige, og bringe pointhøsten op på 13 - det er blot et point mindre end Vendsyssel FF, der ligger nummer to og tre færre end hvad Vejle, der indtager toppen af tabellen, har på kontoen. Og ligeså flyvende holdet er kommet fra start i sæsonen, kom de det søndag. Efter blot seks minutter var 0-0 blevet til 1-0 ved anfører Allan Høvenhoff. HB Køge pressede dog på for en udligning og hele to gange blev stolpen hjemmeholdets redning. Udligningen kom dog aldrig, og med et kvarter tilbage af kampen fordoblede Glenn Rask på Thisteds målkonto, da han efter et hjørnespark steg til vejrs og snittede bolden i mål.

Referat:
Thisted præsterede søndag igen at imponere i 1. division.